COVID-19 महामारी की दूसरी लहर के कारण न्यूयॉर्क ने फिर से स्कूलों को बंद किया
अमेरिका के न्यूयॉर्क शहर के मेयर बिल डी ब्लासियो ने बुधवार 18 नवंबर को घोषणा की कि COVID-19 संक्रमण के बढ़ते मामलों के कारण शहर के सभी स्कूल अगली सूचना जारी होने तक गुरुवार 19 नवंबर से बंद रहेंगे।
18 मार्च को पहला लॉकडाउन घोषित होने के बाद सितंबर में और फिर अक्टूबर की शुरुआत में चरणबद्ध तरीके से पुनः खुलने वाला अमे 3df0 रिका में न्यू यॉर्क सिटी पहला बड़े स्कूल सिस्टमों में से एक था। ब्लासियो के अनुसार राज्य में संक्रमण की दर में गिरावट आने पर उपस्थित होकर पढ़ाई की प्रक्रिया जल्द से जल्द फिर से शुरू की जाएगी।
अमेरिका में सबसे ज़्यादा कोरोनावायरस महामारी से प्रभावित राज्यों में से एक न्यूयॉर्क वर्तमान में 3% पॉजिटिव टेस्टिंग रेट के साथ इस प्रकोप की दूसरी लहर का सामना कर रहा है। बुधवार को केवल इस शहर में संक्रमण के 1,700 से अधिक नए मामले दर्ज किए गए और तीन नई मौतें हुईं। न्यूयॉर्क में 31 मौतों के साथ 5,200 से अधिक नए मामले दर्ज किए गए हैं। न्यूयॉर्क में कुल मामलों की संख्या 33,600 से अधिक मौतों के साथ लगभग 5,97,000 तक पहुंच गई है।
न्यूयॉर्क शहर के पब्लिक स्कूलों में दस लाख से अधिक छात्र हैं। स्कूल के पुनः खुलने के बाद से पंजीकृत छात्रों में से केवल 25% ने स्कूलों उपस्थित होकर पढ़ाई करना शुरु किया था। ये सभी छात्र अब ऑनलाइन लर्निंग से पढ़ाई करेंगे।
हालांकि, अभिभावकों के एक वर्ग ने स्कूलों को फिर से बंद करने के इस फैसले का विरोध किया है और याचिका लगाते हुए अधिकारियों को ऐसा नहीं करने के लिए रिपोर्ट की है क्योंकि इससे काम पर जाने में असमर्थता सहित विभिन्न प्रकार की कठिनाइयां होगी।
अल-जज़ीरा के अनुसार सितंबर में और अक्टूबर की शुरुआत में स्कूलों को फिर से खोलने के बाद से लगभग 2,300 छात्रों और कर्मचारियों की जांच पॉजिटिव पाई गई।
स्कूलों को फिर से खोलने का माता-पिता और शिक्षकों द्वारा विरोध किया गया था। सितंबर महीने में COVID-19 संक्रमण में गिरावट का हवाला देते हुए सरकार को स्कूल फिर से खोलने के लिए ऐसा निर्णय करने से पहले कई बार स्थगित करना पड़ा। न्यूयॉर्क के गवर्नर एंड्रयूज क्यूमो ने चेतावनी दी है कि राज्य में नए मामलों की संख्या आने वाले हफ्तों में "भारी वृद्धि" देखने को मिलेगी।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva